इलाहाबाद। उत्तर प्रदेश के योगी सरकार में कैबिनेट मंत्री नंद गोपाल गुप्ता नंदी रविवार को चुनावी जनसभा के दौरान विवादित भाषण देते नजर आए। चुनावी जनसभा में उन्होंने रामायण कालीन पात्रों से मौजूदा राजनेताओं की तुलना की और जमकर उन पर तंज कसे। मुलायम सिंह को रावण और बसपा प्रमुख मायावती को सूपर्णखा बताया, जबकि पीएम मोदी को श्री राम का अवतार और योगी को हनुमान बताया। कैबिनेट मंत्री ने राजनीतिक भाषा की सीमा को लांघकर विवादित तरीके से तंज कसे और उनके बयान पर सीएम योगी से लेकर मंच पर आसीन पदाधिकारी हंसते रहे।